CELEX: 62012TN0165
Language: fi
Date: 2012-04-11 00:00:00
Title: Asia T-165/12: Kanne 11.4.2012 — European Dynamics Luxembourg ja Evropaïki Dynamiki v. komissio

23.6.2012   
            
            
               FI
            
            
               Euroopan unionin virallinen lehti
            
            
               C 184/17
            
         Kanne 11.4.2012 — European Dynamics Luxembourg ja Evropaïki Dynamiki v. komissio
   (Asia T-165/12)
   2012/C 184/30
   Oikeudenkäyntikieli: kreikka
   
      Asianosaiset
   
   
      Kantajat: European Dynamics Luxembourg SA (Ettelbrück, Luxemburg) ja Evropaïki Dynamiki — Proigmena Systimata Tilepikoinonion Pliroforikis kai Tilematikis AE (edustaja: asianajaja V. Christianos)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 8.2.2012 tehdyn päätöksen CMS/cms D(2012)/00008, joka annettiin kantajille tiedoksi 9.2.2012 ja jossa komissio hylkäsi niiden tarjouksen rajoitetussa tarjouskilpailumenettelyssä EuropeAid/131431/C/SER/AL
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat kanteessaan kumoamaan 8.2.2012 tehdyn päätöksen CMS/cms D(2012)/00008, joka annettiin kantajille tiedoksi 9.2.2012 ja jossa komissio hylkäsi niiden tarjouksen rajoitetussa tarjouskilpailumenettelyssä EuropeAid/131431/C/SER/AL.
   Kantajat väittävät, että riidanalainen päätös on kumottava SEUT 263 artiklan nojalla, koska unionin oikeussääntöjä on rikottu, erityisesti seuraavista kolmesta syystä:
   
               1)
            
            
               Ensinnäkin komissio on loukannut avoimuusperiaatetta, koska riidanalaisessa päätöksessä ei, myöskään 21.2.2012 päivätyn kirjeen jälkeen, anneta tarjoajien tutustuvan arviointilautakunnan kertomukseen.
            
         
               2)
            
            
               Toiseksi komissio on loukannut perusteluvelvollisuuttaan, koska
               
                           —
                        
                        
                           tarjouskilpailun voittajan teknisen tarjouksen ominaispiirteiden ja etujen osalta tarjouskilpailun voittajan tekniselle tarjoukselle annetut pisteet sekä näiden pisteiden perustelut puuttuivat täysin riidanalaisesta päätöksestä myös 21.2.2012 päivätyn komission kirjeen jälkeen;
                        
                     
                           —
                        
                        
                           riidanalaisessa päätöksessä oli kantajien teknisen tarjouksen osalta perusteltu täysin riittämättömästi myönnetyt pisteet, myös 21.2.2012 päivätyn komission kirjeen jälkeen.